stanford-oval/wikipedia huggingface dataset:
Korean Air Cargon lento 8509
Onnettomuuden syyt

Onnettomuuden tutkinut Air Accidents Investigation Branch totesi usean tekijän vaikuttaneen onnettomuuden syntyyn. Lentäjät eivät reagoineet varoituksiin keinohorisontin viasta lentoinsinöörin kehotuksista huolimatta, kapteeni kallisti konetta jatkuvasti vasemmalle yrittäessään saada sitä kääntymään, ja perämies joko ei tarkkaillut koneen asentoa käännöksen aikana tai ei varoittanut kapteenia vaarallisesta tilanteesta. Lisäksi Stanstedissa tehdyt huoltotoimet eivät onnistuneet korjaamaan keinohorisontissa ilmennyttä vikaa, vaikka siitä oli ilmoitettu huollolle. Huollon vastuunjaon todettiin olleen epäselvä, minkä vuoksi vikaa ei tunnistettu oikein eikä saatu korjattua.
Kolttasaamelainen puku

Erkki Lumisalmi ja Veikko Feodoroff kolttamiehen puvussa.
Nuoria kolttanaisia päässään perinteinen naimattoman tytön päähine peeʹrvesǩ.
Šaamšiǩin päällisosa, laakk, myös koristellaan helmillä.
Kolttasaamelainen puku (koltansaameksi sääʹmpiiutâs) on kolttien käyttämä saamenpuku, joka eroaa merkittävästi muiden ei-itäsaamelaisten vaatetuksesta. Esimerkiksi naisten aviosääty näkyy päähineestä, ja miehet käyttävät niin sanottua korvalakkia, peʹlljkeäʹpper. Koristelussa käytetään helmikirjontaa muiden saamelaisten nauha- ja verkakoristeiden sijaan. Suomen puolella Saamenmaata kolttasaamelaista pukua käytetään Inarin itäosissa, Sevetti­järven ja Nellimin alueilla. Sitä käytetään myös Norjassa ja Venäjällä niissä paikoissa, joissa koltat elävät.
Naisten puku

Naisen pukuun kuuluvat sarafaanityyppinen olkainhame kåhtt sekä sen päällä pidettävä pusero kuurta ja helmikirjailuin koristeltu vyö peʹsserpuäǥǥanj. Aiemmin on asuun kuulunut myös esiliina faardiǩ, mutta se on jäänyt pois käytöstä Suomen puolella. Kuolan kolttasaamelaiset naiset esim. Luujärvellä käyttävät sitä yhä. Pukuun kuuluu myös aviosäädyn osoittava päähine. Olkainhameen materiaalina käytetään ohuehkoja, kauniisti laskeutuvia, tavallisimmin yksivärisiä kankaita. Hameessa on muutama leveä laskos etupuolella ja takana useita kapeita laskoksia. Hameosa ulottuu rinnan yläpuolelle, joten olkaimet ovat suhteellisen lyhyet. Hameen helma ulottuu juuri nilkkojen yläpuolelle tai puolipohkeeseen, ja siinä voi olla erillinen poimutettu helman alaosa, ja sitä kiertää yksi tai useampi pitsikoriste. Pusero on korkeakauluksinen, pitkähihainen ja vartaloa myötäilevä. Siinä on helmaosa, joka on takaa runsaasti poimutettu. Materiaalina käytetään silkkiä, ohutta puuvillaa tai satiinia. Se voi olla joko yksivärinen tai pienikukkainen. Helmivyön materiaalina on tavallisimmin punainen verka, joka on kirjailtu perinteisillä, suvuittain vaihtelevilla koristemalleilla.
Naisen pukuun kuuluvat kirjaillut polvisukat, pedd, jotka ovat pitempivartisia kuin kolttamiesten sukat. Jalkineina käytetään talvella nutukkaita, kååʹddeǩ, ja kesällä vuotakenkiä, nueʹrjiǩ. Koltat ovat käyttäneet myös jaaroja eli pitkävartisia karvakenkiä, jeäʹr. Nykyisin niitä ei näe enää Suomen puolella, mutta ne ovat edelleen käytössä Luujärven koltilla. Myös entisessä Suomen Petsamossa ne tunnettiin. Nutukkaiden kanssa käytetään usein pauloja, vuõddi. Naisten paulojen värit ovat punainen, keltainen ja vihreä. Naisten paulojen mallit ovat yksinkertaisempia kuin miesten.
Naisten puku > Päähineet

Aviovaimon punaisesta verasta valmistetussa päähineessä, šaamšiǩ, on korkea otsaosa, joka jatkuu ylös- ja eteenpäin kaartuvaan lippaan. Molemmat on koristeltu suvun kirjontamallin mukaisesti helmillä. Lakkiin kuuluu päälaen peittävä päällysosa, jossa on niskassa helmikoristeinen läppä. Otsaosan alareunassa helmikirjailujen välissä on muutaman sentin levyinen silkkinauha, joka päät solmitaan niskaan niskaläpän päälle. Leskivaimon lakissa, poʹvdneǩ, myös pooʹvdneǩ on vain otsaosa ja päälaen peittävä päällysosa. Lakissa on niukalti tai ei ollenkaan helmikirjailua. Sen materiaalina voi olla muukin kuin verka, myös väri voi olla muu kuin punainen. Tytön punaisesta verasta valmistetussa lakissa, peeʹrvesǩ, on vain otsaosa, mutta se on huomattavasti koristeellisempi kuin leskivaimon lakissa. Tytön lakki on päälaelta avoin. Siihen kuuluu myös helmikirjailujen väliin silkkinauha, joka solmitaan niskaan. Kaikkia naisten lakkeja pidetään peitettyinä päässä leuan alle solmittavalla silkkihuivilla, šolkkreeʹppiǩ. Kylmällä ilmalla kesällä ulos mentäessä käytetään lisäksi villahuivia. Talvella naiset ovat käyttäneet peskiä, piâckk, sekä sarkaisia säärystimiä sukkien päällä. Päässään heillä on ollut talvilakki, triiviǩ. Vuonna 2016 Heidi Gauriloff suunnitteli ja loi uuden päähineen kolttanaisille, joille ei sovi jokin niistä kolmesta perinteisesta päähineesta, koska ovat avoliitossa tai eroneet tai heillä on lapset, mutta eivät ole naimisissa tai suhteessa
Miesten puku

Miehen pukuun on aiemmin kuulunut takki, määccaǩ, harmaata tai mustaa verkaa, ja usein pelkästään tavallinen länsimainen puku, trååika. Talvella on pukeuduttu muiden saamelaisten tapaan peskiin, säpikkäisiin, nahkahousuihin ja luhkkaan. Vain päähine on ollut erilainen. Kolttamiehet käyttävät nk. korvalakkia, peʹlljkeäʹpper, joka on suorakaiteen muotoinen sinisestä tai mustasta verasta valmistettu lakki, jota kiertää ketunkarvareunus ja jonka otsaosa on koristeltu helmikirjailuin. Lakki on sisältä vuorattu jonkin eläimen turkiksella. Nykyisin kolttamiehet ovat alkaneet käyttää juhlapukunaan sinistä, vanhan mallin mukaista verkatakkia, määccak, jossa pääntien ympärillä ja hihansuissa on helmikoristeet. Juhla-asussa housuina käytetään joko mustia, suoria housuja tai sisnahousuja. Jalkineet ovat vuodenajan mukaan joko nutukkaat, kååʹddeǩ, tai vuotakengät, nueʹrjiǩ. Miesten paulojen värit ovat valkoinen, punainen ja sininen. Paulojen mallit ovat paljon koristeellisempia kuin naisilla.
Muut varusteet

Kolttavanttuissa on tavallisesti valkoinen tai harmaa, kirjomaton kämmenosa. Ranneosa on kirjoneuletta. Jokaisella siidalla tai suvulla on omat kirjontamallinsa, joiden perusteella kutoja voidaan tunnistaa vielä nykyisinkin. Aina 1980-luvulle saakka lapaset ja sukat kudottiin värttinällä itse kehrätystä langasta, vain värilangat ostettiin.
Kolttanainen näskäämässä jiekiöllä. Hänellä on päässä leskenpäähine pooʹvdneǩ.
(Kuva: Antti Hämäläinen)
Korvakoru

Riipusmalliset korvakorut koukkukiinnityksellä.
Korvakoru on koru, jota käytetään korvalehden alueella, yleisimmin korvannipukassa. Korvakoruja varten korviin tehdään tavallisesti reiät, ja korvakoru onkin yleisin lävistystyyppi. Korvakoruja voi olla korvassa yksi tai useampia, ja ne voivat sijaita käyttäjän itse valitsemassaan paikassa. Korvakoruja käytetään nykyään useimmiten esteettisistä syistä, esimerkiksi asukokonaisuuden täydentäjinä. Monet ihmiset ovat tehneet korviinsa reiät hakaneulalla. Korvanreikä voidaan myös tehdä ampumalla, joka ei ole suositeltavaa hygienia- ja tulehdusriskisyistä tai lävistämällä.
Korvakorujen tyypit

Korvakorujen kiinnittämiseen on useita erilaisia tapoja.
Nappi
Riipus
Rengas
Klipsi
Korvakorut tehdään useimmiten metallista tai metalliseoksista, esimerkiksi kullasta, hopeasta, titaanista, platinasta tai kirurginteräksestä, mutta materiaaleiksi kelpaavat myös muovi, lasi, puu, kivi tai luu. Korvakorut voidaan koristella jalo- tai korukivillä, helmillä tai muilla koristemateriaaleilla.
On myös olemassa magneettikorvakoruja, joissa korvakoruun on kiinnitetty toiselle puolelle korvaa laitettava magneetti. Magneetti puristaa korvaa pitäen palat yhdessä.[lähde? ].
Korvalävistys

Myös tavalliset korvakorut ovat lävistyksiä. Korvalävistyksiä voidaan tehdä korvannipukan lisäksi myös korvan rustoalueille. Erityyppisillä lävistyksillä on omat nimensä.
Helix tai ulompi conch
Industrial
Rook
Daith
Tragus
Anti-helix tai snug
Conch tai shell
Anti-tragus
Korvalehti (lobe)
Aiheesta muualla

Wikimedia Commonsissa on kuvia tai muita tiedostoja aiheesta .
BMEzine encyclopedia: Ear piercings (Arkistoitu – Internet Archive) (englanniksi)
Korvan rustoon tulevat vauriot eri lävistystavoilla: http://silverwave.fi/tekniikat/Ear%20piercing%20techniques.pdf (Arkistoitu – Internet Archive)
Korvalävistysten sijainnit.
Melodifestivalen 2009

| Eurovision laulukilpailu 2009  Ruotsin euroviisukarsinta> Melodifestivalen 2009 |
| --- | --- |
Päivämäärä:  7. helmikuuta – 14. maaliskuuta 2009
Tapahtumapaikat:  Scandinavium Skellefteå Kraft Arena Ejendals Arena Malmö Arena Himmelstalundshallen Globen
Juontaja(t):  Petra Mede
Kappaleiden määrä
Alkukarsinnoissa:  32
Voittaja:  Malena Ernman ”La voix”
Ruotsi Eurovision laulukilpailussa Virallinen verkkosivusto 
 ◄ 2008  2010 ► 
Melodifestivalen 2009  oli Ruotsissa 7. helmikuuta – 14. maaliskuuta 2009 käyty laulukilpailu, jossa valittiin Ruotsin edustaja Eurovision laulukilpailuun 2009. Kyseessä oli järjestyksessään 48. Melodifestivalen. Neljä semifinaalia pidettiin Göteborgissa, Skellefteåssa ja Leksandissa sekä toinen mahdollisuus Malmössä.
Semifinaalien ja toisen mahdollisuuden kautta 11 laulua pääsi finaaliin, joka kisattiin Tukholmassa. Tuomarien ja katsojien äänestyksen tuloksena voittaja oli oopperalaulaja Malena Ernman pop-oopperalaulullaan "La voix".
Säännöt

Kilpailu koostuu neljästä semifinaalista, joista jokaisessa kisasi kahdeksan laulua, joista kaksi parasta pääsevät suoraan finaaliin ja kolmas ja neljäs toiseen mahdollisuuteen, jossa kahdeksan laulua kilpailevat pudotusperiaatteella siihen asti, kun jäljellä on enää kaksi laulua, jotka pääsevät finaaliin. Finaaliin päässeet laulut valittiin julkisen puhelinäänestyksen perusteella. Finaalissa oli 11 laulua, joista 11 alueraatia, yksi kansainvälinen raati ja puhelinäänestäjät äänestivät voittajan. Sekä tuomaristolla että puhelinäänestäjillä oli 50% ääniosuus kaikista äänistä.
Vuoden 2009 kilpailussa otettiin käyttöön muutamia muutoksia: neljään ensimmäiseen semifinaaliin lisättiin kaksintaistelu-osuus, jossa ensimmäiseksi ja neljänneksi tullut laulu kilpailevat keskenään ja toiseksi ja kolmanneksi tulleet kilpailevat toisiaan vastaan. Myös lavalla sallitun ihmismäärän koko kasvoi aiemmin olleesta kuudesta kahdeksaan ja taustalaulu sai olla etukäteen nauhoitettu, mutta pääesityksen tuli olla laulettu lavalla.
Osallistujat

Kilpailuun haki peräti 3 440 laulua, mikä oli uusi ennätys. Niistä 28 valittiin semifinaaleihin. Valitut laulut paljastettiin 14. lokakuuta, mutta niiden esittäjiä ei vielä kerrottu.
18. marraskuuta paljastettiin kahdeksan ensimmäistä osallistujaa: Alcazar, BWO, Måns Zelmerlöw, Lasse Lindh, Caroline af Ugglas ja Sarah Dawn Finer, kuten myös Emilia and Jennifer Brown.
23. marraskuuta kerrottiin, että The Scotts kilpailisi kappaleella "Jag tror på oss", minkä jälkeen kerrottiin myös seuraavat kilpailijat, joista kukaan ei ollut kilpaillut Melodifestivalen-kilpailussa ennen: H.E.A.T, Jonathan Fagerlund, Maja Gullstrand, Mikael Rickfors, Molly Sandén, Next 3, ja Rigo & The Topaz Sound feat. Red Fox.
Kuusi muuta kilpailijaa paljastettiin 2. joulukuuta: Idol-voittaja Agnes Carlsson, Shirley Clamp, Lili & Susie, Amy Diamond, Sofia Berntson ja Velvet.
Päivää ennen kuin SVT paljasti seuraavat kilpailijat, huhuttiin että Viron vuoden 2002 kilpailija Sahlene ja Norjan vuoden 2008 kilpailija kilpailisivat duetolla. Seuraavana päivänä kerrottiin neljä seuraavaa kilpailijaa, Susanne Alfvengren, the Thorleifs, Nina Söderquist ja Cookies 'n Beans.
Kilpailun kulku

Kilpailu alkoi neljällä semifinaalilla, joista jokaisessa kilpaili kahdeksan kappaletta. Äänestykset pidettiin kolmikierroksisina. Ensimmäisen kierroksen jälkeen kolme vähiten ääniä saanutta putosi, minkä jälkeen loppujen viiden kohdalla pidettiin toinen kierros. Kahdella ensimmäisellä kierroksella yhteensä vähiten ääniä saanut putosi, minkä jälkeen loput neljä jaettiin kahteen kaksintaistelupariin, joista kummastakin toinen jatkoi finaaliin ja toinen toiseen mahdollisuuteen.
Kilpailun kulku > 1. semifinaali

Ensimmäinen semifinaali kilpailtiin 7. helmikuuta Scandinavium Göteborgissa.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Äänet> Yht. | Sija | Tulos |
| --- | --- | --- | --- | --- | --- | --- | --- | --- |
| 1 | Nina Söderquist | "Tick Tock" | Johan Lyander, Matti Alfonzetti | 28 404 | 59 122 | 87 526 | 5 |  |
| 2 | Jonathan Fagerlund | "Welcome to My Life" | Samuel Waermö, Didrik Thott | 20 847 | — | 20 847 | 7 |  |
| 3 | Shirley Clamp | "Med hjärtat fyllt av ljus" | Bobby Ljunggren, Henrik Wikström, Ingela "Pling" Forsman | 11 542 | — | 11 542 | 8 |  |
| 4 | Scotts | "Jag tror på oss" | Lars "Dille" Diedricson, Martin Hedström, Ingela "Pling" Forsman | 39 831 | 72 455 | 112 286 | 3 | Kaksintaisteluihin |
| 5 | Emilia | "You're My World" | Emilia Rydberg, Fredrik "Figge" Boström | 28 960 | 60 471 | 89 431 | 4 | Kaksintaisteluihin |
| 6 | Alcazar | "Stay the Night" | Anders Hansson, Andreas Lundstedt, Therese Merkel, Lina Hedlund | 40 913 | 77 368 | 118 281 | 1 | Kaksintaisteluihin |
| 7 | Caroline af Ugglas | "Snälla snälla" | Caroline af Ugglas, Heinz Liljedahl | 32 839 | 84 451 | 117 290 | 2 | Kaksintaisteluihin |
| 8 | Marie Serneholt | "Disconnect Me" | Peter Boström, Tony Nilsson | 23 599 | — | 23 599 | 6 |  |
Kilpailun kulku > 1. semifinaali > Kaksintaistelut

| Pari | Numero | Artisti | Kappale | Äänet | Tulos |
| --- | --- | --- | --- | --- | --- |
| I | 1 | Scotts | "Jag tror på oss" | 63 208 | Toinen mahdollisuus |
| I | 2 | Alcazar | "Stay the Night" | 92 630 | Finaaliin |
| II | 1 | Emilia | "You're My World" | 79 496 | Finaaliin |
| II | 2 | Caroline af Ugglas | "Snälla snälla" | 66 520 | Toinen mahdollisuus |
Kilpailun kulku > 2. semifinaali

Toinen semifinaali kilpailtiin 14. helmikuuta Skellefteå Kraft Arenalla Skellefteåssa.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Äänet> Yht. | Sija | Tulos |
| --- | --- | --- | --- | --- | --- | --- | --- | --- |
| 1 | Lili & Susie | "Show Me Heaven" | Susie Päivärinta, Calle Kindbom, Pär Lönn, Thomas G:son, Nestor Geli | 30 813 | 70 081 | 100 894 | 4 | Kaksintaisteluihin |
| 2 | Lasse Lindh & Bandet | "Jag ska slåss i dina kvarter!" | Lasse Lindh | 9 084 | — | 9 084 | 8 |  |
| 3 | Jennifer Brown | "Never Been Here Before" | Jennifer Brown, Peter Kvint | 9 645 | — | 9 645 | 7 |  |
| 4 | H.E.A.T | "1000 Miles" | Niklas Jarl, David Stenmarck | 50 735 | 96 985 | 147 720 | 2 | Kaksintaisteluihin |
| 5 | Markoolio | "Kärlekssång från mig" | Patrik Henzel, Karl Eurén, Markoolio | 14 704 | — | 14 704 | 6 |  |
| 6 | Amy Diamond | "It's My Life" | Alexander Bard, Bobby Ljunggren, Oscar Holter | 43 352 | 77 571 | 120 923 | 3 | Kaksintaisteluihin |
| 7 | Cookies 'N' Beans | "What If" | Robin Abrahamsson, Maciel Numhauser, Amir Aly | 33 490 | 64 613 | 98 103 | 5 |  |
| 8 | Måns Zelmerlöw | "Hope & Glory" | Fredrik Kempe, Måns Zelmerlöw, Henrik Wikström | 74 821 | 129 621 | 204 442 | 1 | Kaksintaisteluihin |
Kilpailun kulku > 2. semifinaali > Kaksintaistelut

| Pari | Numero | Artisti | Kappale | Äänet | Tulos |
| --- | --- | --- | --- | --- | --- |
| I | 1 | H.E.A.T | "1000 Miles" | 89 631 | Finaaliin |
| I | 2 | Amy Diamond | "It's My Life" | 69 204 | Toinen mahdollisuus |
| II | 1 | Måns Zelmerlöw | "Hope & Glory" | 107 523 | Finaaliin |
| II | 2 | Lili & Susie | "Show Me Heaven" | 67 859 | Toinen mahdollisuus |
Kilpailun kulku > 3. semifinaali

Kolmas semifinaali kilpailtiin 21. helmikuuta Ejendals Arenalla Leksandissa.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Äänet> Yht. | Sija | Tulos |
| --- | --- | --- | --- | --- | --- | --- | --- | --- |
| 1 | Velvet | "The Queen" | Tony Nilsson, Henrik Janson | 15 985 | — | 15 985 | 6 |  |
| 2 | Rigo & The Topaz Sound feat. Red Fox | "I Got U" | Rodrigo Pencheff, Tobias Karlsson | 18 515 | 38 078 | 56 593 | 4 | Kaksintaisteluihin |
| 3 | Molly Sandén | "Så vill stjärnorna" | Bobby Ljunggren, Marcos Ubeda, Ingela "Pling" Forsman | 29 523 | 55 713 | 85 236 | 3 | Kaksintaisteluihin |
| 4 | E.M.D. | "Baby Goodbye" | Erik Segerstedt, Mattias Andréasson, Danny Saucedo, Oscar Görres | 65 234 | 127 990 | 193 224 | 1 | Kaksintaisteluihin |
| 5 | Mikael Rickfors | "Du vinner över mig!" | Thomas G:son | 17 785 | 36 284 | 54 069 | 5 |  |
| 6 | Maja Gullstrand | "Här för mig själv" | Thomas G:son, Marcos Ubeda | 10 568 | — | 10 568 | 8 |  |
| 7 | Sofia | "Alla" | Dimitri Stassos, Henrik Wikström, Irini Michas, Nina Karolidou | 14 782 | — | 14 782 | 7 | Villi kortti |
| 8 | BWO | "You're Not Alone" | Fredrik Kempe, Alexander Bard, Anders Hansson | 41 082 | 80 414 | 121 496 | 2 | Kaksintaisteluihin |
Kilpailun kulku > 3. semifinaali > Kaksintaistelut

| Pari | Numero | Artisti | Kappale | Äänet | Tulos |
| --- | --- | --- | --- | --- | --- |
| I | 1 | Rigo & The Topaz Sound feat. Red Fox | "I Got U" | 39 124 | Toinen mahdollisuus |
| I | 2 | E.M.D. | "Baby Goodbye" | 116 034 | Finaaliin |
| II | 1 | BWO | "You're Not Alone" | 66 520 | Toinen mahdollisuus |
| II | 2 | Molly Sandén | "Så vill stjärnorna" | 85 886 | Finaaliin |
Kilpailun kulku > 4. semifinaali

Neljäs semifinaali kilpailtiin 28. helmikuuta Malmö Arenalla Malmössä.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Äänet> Yht. | Sija | Tulos |
| --- | --- | --- | --- | --- | --- | --- | --- | --- |
| 1 | Agnes | "Love Love Love" | Anders Hansson | 27 501 | 61 082 | 88 583 | 2 | Kaksintaisteluihin |
| 2 | Star Pilots | "Higher" | Johan Fjellström, Joakim Udd, Johan Becker | 28 311 | 58 751 | 87 062 | 3 | Kaksintaisteluihin |
| 3 | Susanne Alfvengren | "Du är älskad där du går" | Bobby Ljunggren, Henrik Wikström, Ingela "Pling" Forsman | 7 530 | — | 7 530 | 8 |  |
| 4 | Anna Sahlene & Maria Haukaas Storeng | "Killing Me Tenderly" | Amir Aly, Henrik Wikström, Tobbe Petterssen | 17 240 | — | 17 240 | 7 |  |
| 5 | Thorleifs | "Sweet Kissin' In The Moonlight" | Lina Eriksson, Mårten Eriksson | 23 830 | 48 525 | 72 355 | 5 |  |
| 6 | Sarah Dawn Finer | "Moving On" | Sarah Dawn Finer, Fredrik Kempe | 27 394 | 57 776 | 85 170 | 4 | Kaksintaisteluihin |
| 7 | Next 3 | "Esta noche" | Michael Xavier Barraza, Jimmy Almgren, Adam Soliman | 21 737 | — | 21 737 | 6 |  |
| 8 | Malena Ernman | "La voix" | Fredrik Kempe, Malena Ernman | 48 415 | 102 708 | 151 123 | 1 | Kaksintaisteluihin |
Kilpailun kulku > 4. semifinaali > Kaksintaistelut

| Pari | Numero | Artisti | Kappale | Äänet | Tulos |
| --- | --- | --- | --- | --- | --- |
| I | 1 | Star Pilots | "Higher" | 54 785 | Toinen mahdollisuus |
| I | 2 | Agnes | "Love Love Love" | 66 740 | Finaaliin |
| II | 1 | Sarah Dawn Finer | "Moving On" | 48 526 | Toinen mahdollisuus |
| II | 2 | Malena Ernman | "La voix" | 88 870 | Finaaliin |
Kilpailun kulku > Toinen mahdollisuus

Toinen mahdollisuus kilpailtiin 7. maaliskuuta Himmelstalundshallenissa Norrköpingissä. Toiseen mahdollisuuteen päässeet kahdeksan kappaletta jaettiin ensin neljään kappalepariin, joista puhelinäänestäjät äänestivät toisen jatkoon. Neljä jatkoon päässyttä kappaletta jaettiin kahteen pariin, joista kummastakin puhelinäänestäjät äänestivät toisen finaaliin.
Kilpailun kulku > Villi kortti

Ennen finaalia kansainvälinen raati valitsi finaalista karsiutuneista kappaleista yhden villillä kortilla finaaliin. Villin kortin sai kolmannessa semifinaalissa karsiutunut Sofian esittämä kappale Alla.
Kilpailun kulku > Finaali

Finaali kilpailtiin 14. maaliskuuta Globenilla Tukholmassa. Voittajan valitsivat yhdessä 11 ympäri Ruotsia kokoontunutta alueraatia, yksi kansainvälinen raati sekä puhelinäänestäjät. Kukin raati antoi mielestään seitsemälle parhaalla kappaleelle pisteitä kaavalla 1-2-4-6-8-10-12, ja puhelinäänetyksen kärkiseitsikko sai pisteitä kaavalla 12-24-48-72-96-120-144.
| Numero | Artisti | Kappale | Raatipisteet | Puhelinäänet> Äänet | Puhelinäänet> Osuus | Puhelinäänet> Pisteet | Yht> .Yht. | Sija |
| --- | --- | --- | --- | --- | --- | --- | --- | --- |
| 1 | Måns Zelmerlöw | "Hope & Glory" | 96 | 182 651 | 10,4% | 48 | 144 | 4 |
| 2 | Caroline af Ugglas | "Snälla snälla" | 51 | 318 952 | 18,2% | 120 | 171 | 2 |
| 3 | Agnes | "Love Love Love" | 40 | 49 819 | 2,8% | 0 | 40 | 8 |
| 4 | H.E.A.T | "1000 Miles" | 58 | 178.283 | 10,2% | 24 | 82 | 7 |
| 5 | Emilia | "You're My World" | 28 | 48 844 | 2,8% | 0 | 28 | 9 |
| 6 | Alcazar | "Stay the Night" | 67 | 199 014 | 11,4% | 72 | 139 | 5 |
| 7 | Sarah Dawn Finer | "Moving On" | 75 | 146 300 | 8,4% | 12 | 87 | 6 |
| 8 | E.M.D. | "Baby Goodbye" | 49 | 231 098 | 13,2% | 96 | 145 | 3 |
| 9 | Sofia | "Alla" | 12 | 19 885 | 1,1% | 0 | 12 | 10 |
| 10 | Molly Sandén | "Så vill stjärnorna" | 2 | 51 467 | 2,9% | 0 | 2 | 11 |
| 11 | Malena Ernman | "La Voix" | 38 | 322 657 | 18,4% | 144 | 182 | 1 |
Kilpailun kulku > Finaali > Eritellyt raatiäänet

| Numero | Kappale | Kansainvälinen raati | Alueraadit> Luulaja | Alueraadit> Uumaja | Alueraadit> Sundsvall | Alueraadit> Falun | Alueraadit> Karlstad | Alueraadit> Örebro | Alueraadit> Norrköping | Alueraadit> Göteborg | Alueraadit> Växjö | Alueraadit> Malmö | Alueraadit> Tukholma | Yht> .Yht. |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | "Hope & Glory" | 6 | 10 | 12 | 6 | 10 | 2 | 4 | 2 | 12 | 10 | 10 | 12 | 96 |
| 2 | "Snälla snälla" | 10 | 12 | 8 |  | 4 |  |  | 6 | 4 | 6 |  | 1 | 51 |
| 3 | "Love Love Love" |  | 1 | 4 | 8 | 2 | 1 |  |  | 8 |  | 6 | 10 | 40 |
| 4 | "1000 Miles" |  | 2 | 6 | 2 | 1 | 12 | 2 | 4 | 1 | 8 | 12 | 8 | 58 |
| 5 | "You're My World" | 4 |  |  |  | 12 |  | 8 |  |  | 4 |  |  | 28 |
| 6 | "Stay the Night" |  | 6 | 10 | 12 |  | 10 | 1 | 10 | 10 | 1 | 1 | 6 | 67 |
| 7 | "Moving On" | 12 | 4 | 1 | 4 | 6 | 6 | 10 | 8 | 2 | 12 | 8 | 2 | 75 |
| 8 | "Baby Goodbye" |  |  |  | 10 | 8 | 8 | 12 | 1 | 6 |  |  | 4 | 49 |
| 9 | "Alla" | 8 |  |  |  |  |  |  |  |  |  | 4 |  | 12 |
| 10 | "Så vill stjärnorna" | 2 |  |  |  |  |  |  |  |  |  |  |  | 2 |
| 11 | "La Voix" | 1 | 8 | 2 | 1 |  | 4 | 6 | 12 |  | 2 | 2 |  | 38 |
Aiheesta muualla

Virallinen sivusto
Melodifestivalen
| --- | --- |
1950-luku:   1959 
1960-luku:   1960  1961  1962  1963  1964  1965  1966  1967  1968  1969 
1970-luku:   1970  1971  1972  1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1996  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2010  2011  2012  2013  2014  2015  2016  2017  2018  2019 
2020-luku:   2020  2021  2022  2023  2024
Kutveleen kanava

Kutveleen kanava
Kyäniemen lossi
Kutvele  on avokanava Saimaalla Ruokolahden ja Taipalsaaren rajalla Etelä-Karjalassa. Se on kaivettu Kyläniemen tyveen sen kapeimman kohdan poikki. Kanava on 90–100 metriä leveä ja 250 metriä pitkä. Kanavassa kulkee laivaväylä, jonka syväys on 2,4 metriä.
Kanava katkaisi Kyläniemen saareksi, jonne ei kulkenut enää tietä. Yhteysliikenne hoituu nykyään Kyläniemen lossilla, jonka reitti on 450 metriä pitkä. Lossia käyttää noin 20–30 vakituista asukasta, 400 kesäasukasta sekä kesäkausien matkailijat . Vaikka saari kuuluukin Taipalsaarelle, ei saaren länsipäästä ole tieyhteyttä kirkonkylälle. Kanavassa käy virtaus, joka tuo Suur-Saimaan pohjoispuoliset vedet Kyläniemen eteläpuolelle. Suur-Saimaan päävirtaus käy kuitenkin Kyläniemen länsipuolelta Rastinvirrassa.